Inšpirovaný posledným rečníkom,
idem si pustiť malú pesničku o internetovom porne.
Nie, iba srandujem.
Rozšírenie dosahu používania internetového porna je jedným z najrýchlejšie napredujúcich
najglobálnejších experimentov, aké boli kedy nevedomky podniknuté.
Takmer každý mladý muž s internetovým prístupom sa stáva horlivým testovacím subjektom.
Kanadský výskumník Simon Lajeunesse zistil,
že väčšina chlapcov vyhľadáva pornografiu vo veku 10 rokov.
Poháňaní mozgom, ktorý je zrazu fascinovaný sexom.
Dnes používatelia vnímajú internetové porno ako oveľa lákavejšie,
ako porno z minulosti. Prečo?
Nekonečná novosť.
Podľa tohto austrálskeho experimentu
to nie je o nahote, ale novosti, ktorá raketovo zvyšuje vzrušenie.
Subjekty pozerajú 22 ukážok porna. Vidíte ten nárast?
Tam výskumníci prepli na porno, ktoré muži ešte nevideli.
Čo sa stalo? Erekcie v ich mozgu vystrelili hore.
Prečo všetko to vzrušenie?
Matka príroda rada udržuje samcov pri oplodňovaní ochotných samičiek
za predpokladu, že sú na blízku nejaké nové.
Pri tej hornej čiare, baran
potrebuje viacej a viacej času, aby si užil s rovnakým starým známym partnerom.
Ale ak budete meniť samičky -- spodná čiara -- nie je to tá istá.
Dokončí prácu za dve minúty a pokračuje, kým nie je úplne unavený.
Toto je známe ako Coolidgeov efekt.
Bez Coolidgeovho efektu by nebolo internetového porna.
V tomto starom programe cicavcov Coolidgeov efekt berie
každú novú samičku na obrazovke ako genetickú príležitosť.
Aby chlapík pokračoval v oplodňovaní obrazovky, jeho mozog uvoľňuje
neurochemický dopamín typu "choď za tým" pre každé nové zobrazenie.
Časom sa baran unaví,
ale kým dotyčný kliká,
môže pokračovať ďalej a tiež aj jeho dopamín.
S internetovým pornom môže muž vidieť za 10 minút viacej krásnych žien,
ako jeho predkovia mohli vidieť za niekoľko ľudských životov.
Problémom je, že má mozog lovca.
Mozog častého používateľa sa prepojí do genetickej zlatej bane
a tým sa opatrne stotožní háremom porna.
K správaniam, ktoré sa s tým spájajú, patria samota,
voyerizmus, klikanie, hľadanie, viacnásobné záložky,
pretáčanie, šok a prekvapenie z neustálej novosti.
Ako sa raz jeden mladý chlapec spýtal:
Sme prvá generácia, ktorá masturbuje ľavou rukou?
Naproti tomu, skutočný sex je o dvorení, dotykoch,
byť dotýkaný, vôňach, feromónoch, emocionálnej prepojenosti,
interakcii so skutočnou osobou.
Čo sa stane, keď sa náš človek konečne dostane ku skutočnému partnerovi?
Nuž, výskumníci nevedia veľa o efektoch
internetového porna z niekoľkých dôvodov.
V roku 2009, keď sa Lajeunesse pokúsil študovať dopad porna,
nemohol nájsť žiadnych mužov vo vysokoškolskom veku, ktorí ho nepoužívali.
Takže prvou vážnou dilemou je, že štúdie nemajú žiadne kontrolné skupiny.
Vytvára to veľkú medzeru.
Predstavte si, že by všetci začali fajčiť vo veku 10 rokov
a neboli by žiadne skupiny, ktoré by nezačali.
Mysleli by sme si, že rakovina pľúc je normálna pre všetkých.
Neodradený nedostatkom nepoužívateľov sa Lajeunesse spýtal 20-tich študentov-mužov:
Ovplyvňuje porno vás a vaše správanie voči ženám?
Odpovedali: "Nie, nemyslím si."
Lenže oni ho už vtedy používali nonstop asi celú jednu dekádu.
Akoby ste sa spýtali ryby, čo si myslí o vode.
To nás privádza k druhému problému.
Výskumníci sa nespýtali používateľov porna na symptómy,
ktoré Zimbardo opísal vo videu "Úpadok chalanov?".
Symptómy závislosti na vzrušení sa ľahko dajú pomýliť
s takými vecami ako ADHD, sociálnou úzkosťou, depresiou,
problémami straty koncentrácie, výkonnostnou úzkosťou, OCD a množstvom ďalších.
Poskytovatelia zdravotnej starostlivosti sa často domnievajú, že tieto stavy sú primárne
možno príčinou závislosti, ale nikdy nie jej následkom.
Ako dôsledok často predpisujú chlapcom lieky
bez toho, že by sa vyzvedali, či majú internetovú závislosť.
Chlapci si nikdy neuvedomia, že môžu prekonať tieto
symptómy jednoduchou zmenou svojho správania.
Tretím problémom je to, že je ťažké uveriť,
že sexuálna aktivita môže spôsobovať závislosť, pretože sex je zdravý.
Ale internetové porno nie je sex.
Internetové porno je také odlišné od skutočného sexu,
ako dnešné videohry od šachu.
Sledovanie obrazovky plnej nahých častí tela
nikoho automaticky neochráni od závislosti na vzrušení.
V tejto holandskej štúdii -- tu je názov --
zistili, že zo všetkých aktivít na internete,
porno má najväčší potenciál stať sa závislosťou.
Tu je dôvod.
Tento pradávny program, okruh odmeny,
sa vyvíjal, aby nás hnal k prirodzeným odmenám
ako sex, pripútanosť a jedlo.
Ako dôsledok majú extrémne verzie prirodzených odmien
unikátnu schopnosť nás zajať.
Napríklad: vysokokalorické jedlo alebo nové krásne ženy nám dávajú extra dopamín.
Priveľa dopamínu ale môže prepísať naše prirodzené mechanizmy nasýtenia.
Napríklad: dajte potkanom neobmedzený prístup
k odpadkom a takmer všetci z nich sa prejedia k obezite.
To je tiež dôvod, prečo 4 z 5 Američanov majú nadváhu
a okolo polovica z nich je obéznych.
To je závislosť na jedle.
V protiklade, prirodzené odmeňujúce drogy
ako kokaín a alkohol ulovia iba okolo 10% používateľov, či sú to potkany, alebo ľudia.
Tento mechanizmus prejedania sa jedlom či sexom, bol kedysi evolučnou výhodou.
V podstate berte si to, kým je branie dobré.
Môžete si tiež predstaviť svorku vlkov s asi 10 kilami mäsa v prepočte na jeden lov
alebo je obdobie párenia a vy ste alfa-samec.
Čo ak sa obdobie párenia nikdy neskončí?
Všetky tie nárazy dopamínu môžu povedať vášmu mozgu, aby robil dve veci.
Najprv: "Človeče, trafil si evolučný jackpot."
Po druhé, zapnú molekulárny prepínač nazývaný Delta-FosB.
Viem, že to znie efektne, ale dopamín dodá Delta-FosB
a ten sa začne akumulovať v odmeňovacom okruhu mozgu.
Pri nadmernej a chronickej spotrebe drog alebo prirodzených odmien
toto narastanie množstva Delty-FosB spôsobí zmenu v mozgu
a povzbudí cyklus prejedania a baženia.
Ak prejedanie pokračuje, množstvo Delta-FosB sa zvyšuje
a môže viezť k zmenám v mozgu, ktoré vidíme u všetkých závislých ľuďoch.
Takže domino tvorí: prehnaná spotreba,
prehnaný dopamín, Delta-FosB, zmeny v mozgu.
Jednou z prvých zmien je necitlivá odpoveď na pôžitok.
Takže každodenné pôžitky neuspokoja človeka závislého na porne.
A zároveň ostatné fyzické zmeny v mozgu
urobia mozog hyper-reaktívnym na porno.
Všetko ostatné v živote používateľa porna je akosi nudné, ale porno je super-vzrušujúce.
Napokon jeho vôľa rastie, ako sa mení jeho predná mozgová kôra.
Neviem toto dostatočne zdôrazniť.
Všetky závislosti zdieľajú rovnaké zmeny v mozgu
a rovnaký molekulárny prepínač, ktorý ich spúšťa -- Delta-FosB.
Vedci použili skenery mozgu na meranie
týchto zmien u drogovo závislých.
Tu hore tieto skeny ukazujú zmenšenú odpoveď na potešenie u drogovo závislých.
Tieto a niektoré iné zmeny sa dali vidieť u hazadrných hráčov,
závislých na jedle, posledne u závislých na videohrách a teraz aj u závislých na internete.
Ospravedlňujem sa, že zapĺňam prezentáciu so štúdiami mozgu, stačí si len všimnúť dátumy,
ale chcel by som, aby ste vedeli, že existujú.
Zatiaľ všetky výskumy ukazujú iba jedným smerom.
Konštantná novosť pri kliknutí môže spôsobovať závislosť.
Vieme to, pretože keď vedci otestovali
bývalých internetových závislákov, zistili,
že tieto zmeny mozgu dokážu zvrátiť samé seba.
Bohužiaľ, žiadna z týchto štúdií neizoluje používateľov porna,
ale aspoň ich zahŕňa.
Tu prichádza bod zlomu.
Konečne máme skupinu chlapcov, ktorí už nie sú používateľmi internetového porna.
Presne tak! Používatelia závislí od internetu sa dobrovoľne vzdávajú po tisícoch.
Títo chlapci sú chýbajúcou kontrolnou skupinou vo veľkom experimente s pornom.
Ukazujú expertom, čo dokáže zmena jednej jedinej premennej.
Nazývam to "Vzkriesenie chalanov" ako opozitum k "Úpadok chalanov?".
Kým budem pokračovať, asi chcete vedieť,
prečo by sa hocijaký milovník porna pri všetkých zmysloch vzdal jeho používania.
Dve slová: erektilná dysfunkcia.
Internetové porno zabíja sexuálnu výkonnosť mladých mužov.
Zimbardo povedal, že mladí chlapci sa rozvášnia so ženami,
tento prieskum talianskeho neurológa potvrdzuje,
čoho sme svedkom za posledných niekoľko rokov.
Lieky na zlepšenie sexuálnej výkonnosti prestanú pre týchto chlapcov fungovať, ak niekedy vôbec fungovali,
pretože problém nie je pod opaskom, kde viagra funguje.
Ich problém tiež nie je skutočne psychologický.
Je to zapríčinené fyzickými zmenami v mozgu.
Tie zmeny v súvislosti so závislosťou.
Ich necitlivé mozgy posielajú slabšie a slabšie signály do ich banánov.
(smiech) Ako povedal doktor Foresta:
"Začína to nižšími reakciami na stránky s pornom.
Potom nasleduje všeobecný úpadok libida
a na konci sa stane nemožným dosiahnuť erekciu.
Existujú z toho 3 poučenia.
Po prvé, Foresta opisuje klasický proces závislosti
-- postupné znecitlivenie.
Po druhé, internetové porno je kvalitatívne odlišné od Playboya.
Rozšírená erektílna dysfunkcia (ED) u mladých nikdy predtým neexistovala.
A napokon, ED je často jediným symptómom, ktorý upúta pozornosť týchto chlapcov.
Otázkou je, aké ďalšie symptómy prehliadli?
Väčšina si ich neuvedomí, až kým s tým neprestanú.
Tu je chlapec v neskorých 20-tich rokoch.
"Chodil som k psychológom a psychiatrom posledných 8 rokov...
Diagnostikovali mi depresiu, závažnú sociálnu úzkosť,
závažné zhoršenie pamäte a ďalšie veci.
Skúsil som Fexer, Ritalin, Xanax, Paxil,
odišiel som z dvoch rôznych univerzít, vyhodili ma z dvoch zamestnaní
a trávou som zmierňoval moju sociálnu úzkosť.
Snažilo sa so mnou zoznámiť dosť žien,
myslím, že kvôli môjmu výzoru a postaveniu,
ale rýchlo ušli kvôli mojej neskutočnej čudáckosti.
Bol som silným závislákom na porne od 14-tich rokov.
Posledné 2 roky som experimentoval
a konečne som si uvedomil, že porno bolo problémom.
Úplne som s ním prestal pred dvoma mesiacmi.
Bolo to veľmi zložité, ale zatiaľ to naozaj stálo za to.
Odvtedy som prestal som brať lieky.
Moja úzkosť už nejestvuje.
Moja pamäť a sústredenosť sú ostrejšie ako kedykoľvek predtým.
Cítim sa ako veľký "magnet na kočky" a moja ED je tiež preč.
Vážne si myslím, že som sa znova narodil, dostal som v živote druhú šancu."
Kvôli tomuto sa kopy chlapcov združujú po celom webe -- stránky o posilňovaní,
športové stránky, stránky pre začínajúcich umelcov -- kdekoľvek sa muži sústreďujú.
V podstate hľadajú neurochemické znovuzrodenie.
Tu je skupina na reddit.com, ktorá sa nazvala "Fapstronauti".
Fap je slangové pomenovanie pre masturbáciu,
ale názov ich skupiny v skutočnosti znamená, že sa vzdali porna.
Odkedy som spravil tento obrázok, pridalo sa k nim za mesiac ďalších 2000 nových členov.
Toto hnutie za odtrhnutie sa od porna rapídne rastie.
Popravde, objavujú sa skupiny po celom webe a aj v Európe.
Ale má to malý zádrh.
Chlapcom po dvadsiatke sa nevracia erektilné zdravie tak rýchlo ako starším.
Ako to, že 50-ročnému sa jeho chuť na sex vráti rýchlejšie ako 20-ročnému?
Odpoveď: aj keď starší muži používali porno oveľa dlhšie,
nezačínali na dnešnom internetovom porne.
Vieme, že je to kľúčová premenná, pretože
starší chlapi nezačali mať sexuálne problémy,
kým im nezaviedli vysokorýchlostný internet. (smiech)
Dnešní mladí tínedžeri začínajú na vysokorýchlostnom internete,
keď sú ich mozgy na vrchole produkcie dopamínu a neuroplastickosti.
A tiež, keď sú najzraniteľnejší na závislosť. Ale je tu ešte ďalšie riziko.
S dospelosťou tínedžeri zosilňujú často používané okruhy
a odstrihávajú tie nepoužívané.
Takže vo veku okolo 22 rokov môžu chlapcove sexuálne chute pôsobiť v mozgu ako hlboké korene.
Môže to viezť k panike, ak chlapec eskaluje k extrémnemu pornu
alebo pornu, ktoré už nezodpovedá jeho sexuálnej orientácii.
Našťastie, mozgy sú plastické, takže jeho sklony sa môžu vrátiť do starých koľají, keď skončí s pornom.
Keď sa chlapec vráti k normálnej citlivosti,
jeho mozog hľadá v okolí odmeny, pre ktorých hľadanie sa vyvíjal,
ako napríklad priateľské interakcie a, samozrejme, skutočné partnerky.
Tu je ešte jeden príklad toho, čo počúvame každý deň:
"Cítim sa, akoby som bol ďalší Sir Isaac Newton alebo Leonardo da Vinci.
Odkedy som pred mesiacom skončil, doslova som:
založil vlastnú firmu, začal sa učiť hrať na klavíri, študovať francúzštinu každý deň,
programovať, kresliť, písať, spravovať financie
a mám úžasnejšie nápady, s ktorými viem, čo robiť.
Moja sebadôvera je v oblakoch.
Mám pocit, že sa môžem porozprávať s hociktorým dievčaťom!
Som ten istý človek, čo potreboval 2,5 roka navyše, aby dokončil vysokú školu
kvôli odkladom a depresii."
Skončím s prianím:
Rád by som videl Zimbardových chlapcov,
ktorí sa ničia a ich opatrovateľov a expertov,
ako načúvajú tisíckam mužov, ktorí nás poúčajú
o závislosti na vzrušení tým, že z nej unikajú.
Ďakujem za vypočutie.
(potlesk)